Κόιντος Σερουίλιος Καιπίων (ύπατος το 106 π.Χ.)

Ο Κόιντος Σερουίλιος Καιπίων, λατινικά: Quintus Servilius Caepio ήταν Ρωμαίος πολιτικός και στρατηγός, ύπατος το 106 π.Χ. και ανθύπατος της Εντεύθεν των Άλπεων Γαλατίας το 105 π.Χ. Ήταν πατέρας του Κόιντου Σερουίλιου Καιπίωνα και παππούς της Σερουιλίας.

 Η υπατεία και το Aραούσιο 
Κατά τη διάρκεια της υπατείας του το 106 π.Χ. ψήφισε έναν αμφιλεγόμενο νόμο, με τη βοήθεια του διάσημου ρήτορα Λεύκιου Κορνήλιου Κράσσου, με τον οποίο οι ένορκοι επρόκειτο να εκλεγούν και πάλι από τους συγκλητικούς, αντί από την τάξη των ιππέων. Cicero, de oratore 1.255- Cicero, pro Cluentio 140- Tacitus, Ann. xii. 60-  Ωστόσο φαίνεται ότι αυτός ο νόμος ανατράπηκε με νόμο του Γάιου Σερουίλιου Γλαυκία είτε το 104, είτε το 101 π.Χ.

Μετά την υπατεία του, διορίστηκε στη Γαλατία, όπου κατέλαβε την πόλη Tολόσα (νυν Τουλούζη). Εκεί βρήκε περίπου 50 χιλιάδες ράβδους χρυσού και 10 χιλιάδες ράβδους αργύρου, που είχαν κλαπεί κατά τον θρύλο από το ναό των Δελφών από τους Σκορδίσκους στη Γαλατική εισβολή στα Βαλκάνια το 279 π.Χ.  Τα πλούτη της Τολόσας στάλθηκαν πίσω στη Ρώμη, αλλά έφτασε μόνο ο άργυρος. Ο χρυσός κλάπηκε από μία ομάδα επιδρομέων, που φημολογείται ότι είχε προσληφθεί από τον ίδιο τον Καιπίωνα.  Ο Χρυσός της Τολόσα δεν βρέθηκε ποτέ, και λέγεται ότι είχε περιέλθει ως τον τελευταίο κληρονόμο των Σερβιλίων Καιπιώνων, τον Mάρκο Ιούνιο Βρούτο.

Κατά τη νότια μετανάστευση των Κιμβρίων το 105 π.Χ., στον Καιπίωνα ανατέθηκε ένας στρατός για να νικήσει τη μεταναστευτική φυλή. Επίσης, επιφορτισμένος να νικήσει τους Κίμβριους ήταν ο ύπατος εκείνης της χρονιάς, ο Γναίος Μάλλιος Μάξιμος, ο οποίος ήταν ένας νέος άνθρωπος (novus homo).  Ενώ ο εν ενεργεία ύπατος υπερτερούσε του Καιπίωνα, ο Καιπίων αρνήθηκε να συνεργαστεί με τον ύπατο και τον στρατό του.  Οδηγώντας έναν από τους δύο ρωμαϊκούς στρατούς στη μάχη του Aραούσιo, αυτή η άρνηση να συνεργαστεί με τον ανώτερό του αξιωματικό, οδήγησε στην καταστροφή και των δύο στρατών: ο Καιπίων αρνήθηκε να στρατοπεδεύσει με τον Μάξιμο και τα στρατεύματά του. Όταν άρχισε η μάχη, και οι δύο ρωμαϊκοί στρατοί καταστράφηκαν, και ηττήθηκαν από τη μαζικά αριθμητικά ανώτερη δύναμη των Κιμβρίων, με αποτέλεσμα να σκοτωθούν περίπου 60 - 80 χιλιάδες Ρωμαίοι στρατιώτες. 

 Εξορία 
Με την επιστροφή του στη Ρώμη, η Συνέλευση τού αφαίρεσε την ανθυπατεία του.  Ένας νόμος που είχε προταθεί από τον Λεύκιο Κάσσιο Λογγίνο αφαιρούσε την θέση από οποιοδήποτε άτομο στη Σύγκλητο, εάν είχε ανακληθεί η αυτοκρατορική εξουσία του από τη Σύγκλητο. Βάσει αυτού του νόμου, του Καιπίωνα αφαιρέθηκε η θέση του στη Σύγκλητο.  Στη συνέχεια δικάστηκε στα δικαστήρια για την κλοπή του χρυσού της Τολόσας, αλλά με πολλούς συγκλητικούς στο δικαστήριο, αθωώθηκε. 

Στη συνέχεια δικάστηκε για την «απώλεια του στρατού του», από δύο τριβούνους των πληβείων, τον Γάιο Νορβανό και τον Λεύκιο Απουλήιο Σατουρνίνο. Παρά τον υπεράσπιση του ρήτορα Λεύκιου Λικίνιου Κράσσου, ο Καιπίων καταδικάστηκε , και του επιβλήθηκε η αυστηρότερα επιτρεπόμενη ποινή: του αφαιρέθηκε η υπηκοότητα, του απαγόρευσαν τη φωτιά και το νερό σε απόσταση οκτακοσίων μιλίων από τη Ρώμη, πρόστιμο 15.000 ταλάντων (περίπου 825.000 λίβρες) από χρυσό, και του απαγορεύτηκε να δει ή να μιλήσει με τους φίλους ή την οικογένειά του, μέχρι να φύγει για εξορία. Το τεράστιο πρόστιμο —το οποίο υπερέβαινε κατά πολύ το ποσό στο ρωμαϊκό ταμείο— δεν εισπράχθηκε ποτέ.

Δύο εκδοχές περιγράφουν λεπτομερώς, το τι συνέβη στη συνέχεια: σύμφωνα με τη μία, ο Καιπίων απεβίωσε στη φυλακή, και το σώμα του, κατακρεουργημένο από τον δήμιο, εκτέθηκε στα Γεμόνια σκαλιά. Ωστόσο, σύμφωνα με την πιο κοινά αποδεκτή εκδοχή, πέρασε το υπόλοιπο της ζωής του εξόριστος στη Σμύρνη της Μικράς Ασίας. 

 Οικογένεια 
Ο Καιπίων ήταν πιθανότατα νυμφευμένος με μία Καικιλία Μετέλλα, με την οποία είχε τουλάχιστον τρία παιδιά, έναν γιο που ονομαζόταν Κόιντος Σερουίλιος Καιπίων και τουλάχιστον δύο κόρες: τη Σερουιλία, σύζυγος του Mάρκου Λίβιου Δρούσου και πιθανώς τη Σερουιλία, σύζυγο του Κάτουλου (αν και είναι πιθανό η γυναίκα του Κάτουλου να ήταν στην πραγματικότητα η αδελφή του). 

 Δείτε επίσης 
 γένος Σερβιλίων

 Σημειώσεις 

Πηγές


Κατηγορία:Αρχαίοι Ρωμαίοι στρατηγοί
Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 2ου αιώνα π.Χ.